stanford-oval/wikipedia huggingface dataset:
דוד פילו
הערות שוליים

↑  יוסי אלי‏, אחרי מחדל מצעד הגאווה: מונה מפקד חדש למרחב מוריה בירושלים, באתר וואלה, 17 בספטמבר 2015
↑  "אם מישהו מפחד לצאת, יהיה כוח שייגש אליו"
↑  תנ"צ דוד פילו החליף את תנ"צ מוטי אדרעי בפיקוד על מרחב שפלה, אתר עיריית לוד
Base Léonore

מאגר המידע Base Léonore הוא מאגר מידע אינטרנטי צרפתי הכולל את רשימת האנשים שקיבלו את עיטור לגיון הכבוד. המאגר מכיל את שמות האנשים שקיבלו את העיטור מאז הקמת הלגיון ב-1802, ונפטרו קודם לשנת 1977. נכון לשנת 2014, מכיל המאגר 390,000 שמות.
המאגר מטבע הדברים אינו שלם, לאחר שרישומים רבים הושמדו במהלך תקופת הרסטורציה, מהפכת יולי 1830 והקומונה הפריזאית.
מאגר המידע מנוהל תחת הארכיון הלאומי, ורק חלק מן המידע נגיש און-ליין. מידע שאינו נגיש באמצעות רשת האינטרנט, ניתן לקבלו לאחר בקשה מיוחדת.
הערות שוליים

↑  Présentation de la base de données Léonore (Légion d'honneur), http://www.culture.gouv.fr
↑  Léonore
1794 (ספר)

| --- | --- |

 מידע כללי
 מאת:  ניקלס נט-או-דאג 
 שפת המקור:  שוודית 
 סוגה:  רומן 
 הוצאה
 תאריך הוצאה:  2019 
 סדרה
 ספר קודם:  1793 
 הספר הבא:  1795 (ספר) 
 
1794 הוא סיפור בלשי היסטורי שוודי משנת 2019, שנכתב על ידי הסופר ניקלאס נאט או דאג ופורסם על ידי פורום Bokförlaget. הוא פורסם גם כספר שמע עם השחקן מרטין וולסטרום כמספר. 1794 הוא ספר ההמשך ל־1793 והחלק השני בטרילוגיית "בלמן נואר", הספר המסכם נקרא 1795. העלילה מתרחשת בשנת 1794 ונעה סביב מיקל קרדל החוקר מקרה בו נרצחה אישה בחתונה בסטוקהולם.
בחלק השני של טרילוגיית "בלמן נואר", שוב אנו זוכים לעקוב אחר מיקל קרדל והעולם הסואן והנרקב, שבו מעט נשאר מפאר התהילה של תקופת המלך גוסטב השלישי. הספר תורגם לרוסית בשנת 2020 בהוצאת "ריפול קלאסיק" (Рипол-Классик) והוא מתורגם לאנגלית בשם "1794: The City Between the Bridges" ("העיר שבין הגשרים") ויציאתו לאור מתוכננת ל-6 בינואר 2022.
עלילה

הספר מלא בזוועות מחרידות שתוארו בקפידה וכמעט מרגישים ריח של זיעה, שתן, צואה ודם. בתי המרזח נפוצים בכל מקום, שכרות נפוצה, זונות זמינות בכל מקום והזהירות חשובה בעודך הולך ברחוב בעיר שבין הגשרים, למקרה שמישהו מהקומות למעלה יחליט לרוקן את כלי הלילה דרך החלון. אם מבכה את בתה, שנהרגה בליל כלולותיה. כשאף אחד אחר לא רוצה לחקור את המוות, היא שואלת את היחיד שנותר, איש בעל זרוע אחד שמתאבל על חברו המת. בבית החולים של דנוויקן, בפאתי סטוקהולם, יושב אציל צעיר ומיוסר מהפשע הנורא שהוא מואשם בו. החלק המקדים בסיפור מתרחש בסן ברתלמי, המושבה השוודית באיים הקריביים, על רקע סחר העבדים שמתרחש ביוזמת ממשלת שוודיה. זהו עולם שבו גברים אפלים מפרשים בצורה קיצונית את רעיונות הנאורות ורעיון הזכות הטבעית לפי שיקול דעתם: אם האדם הוא טבע, אין כוח עליון ששופט ורואה. הדבר נותן לחזקים את הזכות לפעול לפי רצונותיהם, יהיו אשר יהיו ההשלכות של מעשיהם.
שנה חדשה מתקרבת, ובעיר שבין הגשרים, כפי שמכונה סטוקהולם, משטר האפוטרופוסים של רויטרהולם אסר על כל צבע. מי שהונו אינו גדול דיו כדי להעלותם מעל החוק נאלץ להתלבש באפור. העם יכנה את השנה הזו שנת תקופת הברזל. בבית החולים של דנוויקן, בפאתי סטוקהולם, יושב אריק טר רוסור, אציל צעיר ומיוסר מהפשע הנורא שהוא מואשם בו, רצח כלתו בליל כלולותיהם. בחווה שכורה בפנים הארץ, אם מתאבלת על בתה, שנהרגה בליל כלולותיה. כשאף אחד אחר לא רוצה לחקור את המוות, היא מבקשת מהיחיד שנותר, איש בעל זרוע אחת שכבר אין לו בשביל מה לחיות: מיקל קרדל.
הערות שוליים

↑  1794: The City Between the Bridges
| "בלמן נואר" מאת ניקלס נט-או-דאג |
| --- | --- | --- |
| 1793 | 1794 | 1795 |
‏נט-או-דאג
משטרת הפלילים הפדרלית (גרמניה)

| --- | --- |


 מידע כללי
 מדינה:  גרמניה 
 תחום שיפוט:  גרמניה גרמניה
 סוכנות אם:  משרד הפנים הפדרלי
 סוכנות בת:  המרכז למחקר תיאום ושיתוף פעולה בינלאומי (IZ)  ביטחון המדינה (ST)  פשיעה חמורה מאורגנת (SO) חטיבת האבטחה (SG)  תמיכה מבצעית למשימות וחקירות (OE)  ניהול מידע מרכזי (ZI)  מכון זיהוי פלילי (KT)  טכנולוגיית מידע (IT)  ענייני מנהלה (ZV)
 תאריך הקמה:  15 במרץ 1951
 סוכנות קודמת:  משרד המשטרה הפלילי של האזור הבריטי המשטרה הפלילית משרד המשטרה הפלילית של הרייך
 מטה מרכזי:  ויסבאדן
 עובדים:  6,369 (2019)
 תקציב:  €794 מיליון (2020)
 www.bka.de טוויטר פייסבוק יוטיוב
 
משרד משטרת הפלילים הפדרלית בגרמניה (בגרמנית: Bundeskriminalamt, בראשי תיבות: BKA) היא סוכנות משטרה פדרלית למודיעין משטרתי וחקירות פליליות בגרמניה, הכפופה ישירות למשרד הפנים הפדרלי. משרדיה ממוקמים בוויסבאדן, הסן ולה סניפים מרכזיים בברלין ובמקנהיים ליד בון. בראשה עומד הולגר מינך מאז דצמבר 2014.
הסוכנות אחראית לתיאום שיתופי פעולה בין הפדרציה לכוחות משטרת המדינה; חקירת מקרים של פשע מאורגן בינלאומי, טרור ומקרים אחרים הקשורים לביטחון לאומי; הגנה על חברי המוסדות החוקתיים ועל עדים פדרליים. כאשר היא מתבקשת על ידי רשויות המדינה, או שר הפנים הפדרלי, היא גם מקבלת אחריות לחקירות בתיקים גדולים בהיקף מסוים. יתר על כן, התובע הכללי של גרמניה יכול להורות לה לחקור מקרים בעלי עניין ציבורי מיוחד. משרד המשטרה הפלילית הפדרלית הוקם בשנת 1951, כאשר וויסבאדן, במדינת הסן, נקבע כמקום מושבו.
המשטרה הגרמנית מאורגנת - על פי הגדרת החוקה הגרמנית - ברמה של מדינות הפדרציה (למשל משטרת נורדריין-וסטפאליה, משטרת מדינת בוואריה, משטרת ברלין). חריגים הם המשטרה הפדרלית, משטרת הפלילים הפדרלית (BKA) ומשטרת הפרלמנט הגרמנית. מסיבות היסטוריות לכל כוחות המשטרה הפדרליים הללו יש סמכות משפטית ספציפית ומוגבלת.
לאחר מלחמת העולם השנייה, גרמניה לא הורשתה להחזיק כוח משטרה רב עוצמה נוסף כמו המשרד הראשי לביטחון הרייך (שהורכב מהגסטפו, האס דה והמשטרה הפלילית, עם משרד המשטרה הפלילית של הרייך).
מבנה

מאז הקמתה בשנת 1951, מספר העובדים בארגון גדל בהתמדה ובמהלך שנות ה-70 עסקה במאבק בארגוני שמאל קיצוניים ובטרור בינלאומי. בשנת 2016 נערכה רפורמה מבנית לפיה הארגון מאורגן באופן הבא:
מבנה > מטה LS – ניהול

(גרמנית: Stab LS – Leitungsstab)
לשכת הנשיא וסגני הנשיא
יחסי תקשורת ודוברות
ייעוץ אכיפת חוק ודו"ח מצב
עניינים אסטרטגיים
משאבים, ארגון
שיתוף פעולה לאומי
מבנה > חטיבה ZI – ניהול מידע מרכזי

(גרמנית: Abteilung ZI – Zentrales Informationsmanagment)
מרכז מבצעים 24/7
שירות שפה ותרגום
שירותי נתונים ומידע, ניהול רישום פלילי
החלפת הודעות ומידע על אכיפת חוק
שירותי זיהוי
המערכת האוטומטית לזיהוי טביעות אצבע
מסד נתונים לניתוח דנ"א
מערכת זיהוי פנים
תצלומים
שירותי איתור מבוקשים (שיתוף פעולה בינלאומי משטרתי)
ציד ואיתור ציבורי
הפעלת מערכת המידע שנגן (SIRENE)
שיתוף פעולה עם האינטרפול
איתור מטרות
מבנה > חטיבה ST – ביטחון המדינה

(גרמנית: Abteilung ST – Polizeilicher Staatsschutz)
ניתוח, דו"ח מצב
הערכת איומים
מרכז המצב לביטחון המדינה
פשע פוליטי, ביטחון לאומי, פשעים פוליטיים – טרור / קיצוניות
טרור בינלאומי, טרור וקיצוניות דתית, ג'יהאדיזם
מאבק בפשעי שמאל וימין קיצוניים, לרבות שיתוף פעולה עם ועדה Z‏ (גרמנית: Zentrale Stelle der Landesjustizverwaltungen zur Aufklärung nationalsozialistischer Verbrechen, Zentrale Stelle), סוכנות ממשלתית הנאבקת בפשעי מלחמה שבוצעו בתקופת גרמניה הנאצית.
טרור במימון המדינה
פשע פוליטי שבוצע על ידי זרים
מניעת פשע באמצעות נשק להשמדה המונית
ריגול
פשעי מחשב במימון מדינה וריגול מחשב
פשעי מלחמה, פשעים נגד החוק הבינלאומי והאנושות
ביטחון מדינה וחקירות פיננסיות
מבנה > חטיבה SO – פשיעה חמורה ומאורגנת

(גרמנית: Abteilung SO – Schwere und Organisierte Kriminalität)
פשעי רכוש
זיוף כסף, זיוף עתיקות, זיוף מוצרים
פשעי מחשב
פשעים חמורים, פשעים אלימים, ניצול מיני, מאבק בפורנוגרפיית ילדים וניצולם
פשע מאורגן
פשעי סמים
סחר בבני אדם
פשעי סביבה
פשעי נשק
פשעים כלכליים ועבירת צווארון לבן
היחידה לחקירות פיננסיות ("VIVA")
מבנה > חטיבה SG – חטיבת האבטחה

(גרמנית: Abteilung SG – Sicherungsgruppe)
SG E (מבצעים)
אבטחת אישים (אבטחת קנצלר גרמניה וחברי הקבינט
אבטחת זרים
יחידות תמיכה ניידות וסיור
יחידות מיוחדות כדוגמת יחידת BKA ASE
SG F (מרכז מצב)
תמיכה במשימה, ארגון פנימי ולוגיסטיקה
מרכז מבצעים טקטי
חטיבת האבטחה כוללת את קבוצת האבטחה האחראית לאבטחת מוסדות חוקתיים בגרמניה לרבות אורחים זרים. בנוסף החטיבה מפעילה שירותי אבטחת אישים לכל צמרת המדינה הגרמנית. מטה החטיבה בברלין.
מבנה > חטיבה OE – תמיכה מבצעית במשימות וחקירות

(גרמנית: Abteilung OE – Operative Einsatz- und Ermittlungsunterstützung)
שירות מבצעי טכני
לוגיסטיקה, ניטור טכנולוגיה
ניתוח טכנולוגיות חדשות
זיהוי פלילי דיגיטלי
תמיכה בחקירות, זירות פשע ואיתור מבוקשים
אבטחת תהליכי זיהוי ראיות דיגיטליות
פיתוח ומחקר זיהוי פלילי
ניתוח נתוני וידאו
תמיכה טכנית
מרכז לפיקוח וניטור מערכות טכנולוגיית מידע (CC ITÜ)
מעקב תקשורתי (TKÜ)
מעקב טכנולוגיית מידע (ITÜ)
פיקוד משימה נייד (MEK)
יחידות מיוחדות
קבוצת התמיכה המרכזית הפדרלית לאיומים גרעיניים (ZUB)
יועץ למבצעי בני ערובה, ניהול משא ומתן
התכנית הפדרלית להגנת עדים
מבנה > חטיבה KT – מכון זיהוי פלילי

(גרמנית: Abteilung KT – Kriminalistisches Institut)
כח המשימה לזיהוי קרבנות אסון
צוות זיהוי קרבנות אסון (גרמנית: Identifizierungskommission, IdKo)
יחידת זיהוי פלילי
חבלה וסילוק פצצות, נטרול חומרי נפץ
מחקר ופיתוח הליכי זירת פשע
המכון למדעים טבעיים וטכניים, דיווח על אכיפת חוק לתובעים ציבוריים
בליסטיקה, איתור חומר נפץ
ניתוח דנ"א, חקירות עקבות מיקרו
ניתוח כתבי יד, מסמכים וזיהוי קול
המעבדה המרכזית לניתוח כימי, ביולוגי ופיזי, טוקסיקולוגיה
שיקום נתונים, ווידאו, תמונה, ניתוח צפנים ואותות
מבנה > חטיבת IT – טכנולוגיית מידע

(גרמנית: Abteilung IT – Informationstechnik)
ניהול מידע ותקשורת
אמצעי משרד, מערכות מבצעים, תוכנת טכנולוגיית מידע
מסדי נתונים של אכיפת החוק, כולל של יורופול (SIENA), שנגן (SIRENE) ומסד הנתונים נגד הטרור (ATD)
ניהול רדיו משטרתי דיגיטלי, תקשורת ניידת
מבנה > חטיבה IZ – מרכז מחקר, אימון ושיתוף פעולה בינלאומי

(גרמנית: Abteilung IZ – Internationale Koordinierung, Bildungs- und Forschungszentrum)
האיחוד האירופי ושיתוף פעולה בינלאומי, לרבות יורופול ואינטרפול
תיאום קציני קישור בשגרירויות גרמניה
מרכז ייעוץ בענייני משפט ומשטרה, אכיפת חוק ולוגיסטיקה משפטית
אימון משטרתי (לאומי/בינלאומי)
ניהול אימונים
אימון משטרתי, אימון מתמחה לפלילים
תמיכה לוגיסטית ואימון משטרתי בינלאומי
המכון לחקר אכיפת חוק
אוניברסיטה פדרלית, המחלקה לאגף משטרת הפלילים הפדרלית
חקר אכיפת חוק וקרימינולוגיה
המרכז לייעוץ וחקר טרור/קיצוניות
המרכז לייעוץ וחקר סטטיסטיקת אכיפת חוק, איתור שטח אפל
מרכז לייעוץ וחקר פשעי מחשב
המרכז לייעוץ וחקר פשיעה מאורגנת, פשע כלכלי, מניעת פשיעה
יחסי ציבור, צוות עריכת אינטרנט
מבנה > חטיבה ZV – ענייני מנהלה

(גרמנית: Abteilung ZV – Zentral- und Verwaltungsaufgaben)
ניהול משאבי אנוש
ניהול מתקנים
ניהול תקציב
ארגון פנים
מבצעים וביטחון פנים
מניעת שחיתות
לוגיסטיקה
עניינים משפטיים
משימות

הקמת ה-BKA מבוססת על כמה סעיפים בחוקה הגרמנית, המעניקים לממשל הפדרלי את היכולת הבלעדית להעביר חוקים על תיאום השיטור הפלילי בגרמניה. תחומי השיפוט של BKA מוגדרים בחוק משרד הפלילים הפדרלי:
חקירה ומניעת איומים במקרים של טרור לאומי ובינלאומי.
חקירת סחר בינלאומי בסמים, נשק, תחמושת, חומרי נפץ והלבנת הון וזיוף בינלאומי.
חקירת פשעים כאשר תובע ציבורי ממלכתי, משטרת מדינה או שר הפנים של המדינה, התובע הפדרלי או משרד הפנים הפדרלי מטילים על BKA חקירה פלילית.
ההגנה האישית על הגופים החוקתיים של גרמניה ואורחיהם הזרים, למשל נשיא גרמניה, הפרלמנט של גרמניה, קבינט, בית המשפט החוקתי הפדרלי ומוסדות אחרים), BKA חוקרת גם פשעים גדולים נגד מוסדות אלה.
הגנה על עדים פדרליים.
חקירת פשעים נגד תשתיות קריטיות בגרמניה.
תיאום שיתוף פעולה בין כוחות המשטרה הפדרליים והמדינתיים (בעיקר רשויות חקירה פליליות) ועם רשויות חקירה זרות (בגרמניה כוחות משטרת המדינה אחראים בעיקר על השיטור).
תיאום שיתוף הפעולה עם גורמי אכיפת החוק הבינלאומיים כמו ה-FBI. ה-BKA הוא גם הלשכה המרכזית הלאומית ליורופול ואינטרפול. בנוסף, BKA מספקת קציני קשר ליותר מ-60 שגרירויות גרמניה ברחבי העולם, העובדות עם רשויות אכיפת החוק המקומיות.
איסוף וניתוח המודיעין הפלילי כמשרד פשע לאומי.
אספקת תשתיות טכנולוגיית מידע לסוכנויות אכיפת החוק הגרמניות, למשל מסדי נתונים של המשטרה, מערכת המידע שנגן, מערכת זיהוי טביעות אצבע אוטומטית (AFIS), מסד נתונים נגד טרור (ATD).
מתן סיוע לסוכנויות אכיפת החוק הלאומיות והבינלאומיות האחרות בענייני מחקר משפטי וקרימינולוגי.
משמש כמסלקה לזיהוי וקיטלוג תמונות ומידע על קורבנות ניצול מיני של ילדים, בדומה למרכז הלאומי לילדים נעדרים ומנוצלים בארצות הברית.
נשיאים

ד"ר מקס הגמן (1951–1952)
ד"ר האנס ייס (1952–1955)
ריינהרד דוליאן (1955–1964)
פול דיקופף (1965–1971)
הורסט הרולד (1971 - מרץ 1981)
היינריך בוג (מרץ 1981 - 1990)
האנס-לודוויג זאכרט (1990 - אפריל 1996)
קלאוס אולריך קרסטן (אפריל 1996 - 26 בפברואר 2004)
יורגה צירקה (26 בפברואר 2004 - דצמבר 2014)
הולגר מינך (מאז 1 בדצמבר 2014)
חקירות בולטות

סיעת הצבא האדום
רעידת אדמה באוקיינוס ההודי 2004
פיגוע ברלין 2016
הפצצת האוטובוס של קבוצת בורוסיה דורטמונד
ראו גם

המשטרה החשאית הפרוסית
משטרת הפלילים הפדרלית (אוסטריה)
הערות שוליים

↑  "Bundeskriminalamt".
↑  "Bundeshaushalt". www.bundeshaushalt.de. נבדק ב-25 בינואר 2020. {{cite web}}:  (עזרה)
↑  "Policing Profiles of Participating and Partner States: Germany". אורכב מ-המקור ב-2009-05-24.
1 2  "Law on the Federal Criminal Office and on the Cooperation of the Federation and the States in Criminal Police Matters, (German: Gesetz über das Bundeskriminalamt und die Zusammenarbeit des Bundes und der Länder in kriminalpolizeilichen Angelegenheiten)". Federal Ministry of Justice website (בגרמנית). אורכב מ-המקור ב-2014-08-17. נבדק ב-2013-05-26.
↑  COUNCIL DECISION 2007/845/JHA of 6 December 2007 concerning cooperation between Asset Recovery Offices of the Member States in the field of tracing and identification of proceeds from, or other property related to, crime, OJ L 332, 18.12.2007, p.103-105
| --- | --- |
בקרת זהויות :  NLI: 987007461972305171  GND: 2119958-9  ISNI: 0000 0004 0554 9182  LCCN: n92065677  VIAF: 158961423   WorldCat (עם VIAF): 158961423
איריס רחמימוב

| --- | --- |

 לידה:  1964 (בת 61 בערך) ירושלים 
 ענף מדעי:  היסטוריה
 מקום מגורים:  ישראל
 מקום לימודים:  האוניברסיטה העברית בירושלים (1993)  אוניברסיטת קולומביה (2000) 
 מנחה לדוקטורט:  אישטוואן דיאק
 מוסדות:  אוניברסיטת תל אביב 
 מספר צאצאים:  3 
 תרומות עיקריות
 חקר ההיסטוריה של מלחמת העולם הראשונה, של אוסטריה-הונגריה, של מחנות שבויים, של מחנות ריכוז
 
איריס רחמימוב (נולדה ב-20 בספטמבר 1964), היא פרופסור חבר להיסטוריה מודרנית של מרכז ומזרח אירופה בחוג להיסטוריה כללית, אוניברסיטת תל אביב. משנת 2022 מכהנת כראשת החוג. תחומי מחקרה הם ההיסטוריה של מלחמת העולם הראשונה, של אוסטריה-הונגריה, של מחנות שבי ומחנות מעצר של אזרחים במאה העשרים. היא מתמחה גם בהיסטוריה מגדרית ובהיסטוריה להט"בית, ופעילה בקהילה הטרנסג'נדרית.
ביוגרפיה

רחמימוב נולדה וגדלה בירושלים, בתם של חתן פרס ישראל הרופא פרופ' רמי רחמימוב והביוכימאית פרופ' חנה רחמימוב שלימדו באוניברסיטה העברית בירושלים. היא אחות לד"ר נמרוד רחמימוב רופא אורתופד, ותמר רחמימוב-הוניג עורכת דין.
בוגרת תואר ראשון בשנת 1990 בהיסטוריה של אירופה ותואר שני בשנת 1993 בהיסטוריה מודרנית של אירופה באוניברסיטה העברית בירושלים.
בשנת 2000 קיבלה רחמימוב את תואר הדוקטור מאוניברסיטת קולומביה בניו יורק בהדרכתו של אישטוואן דיאק.
בשנים 2008–2009 הייתה עמיתת מחקר במרכז למדעי הרוח של אוניברסיטת סטנפורד. רחמימוב כתבה את הפרק על שבי במלחמות העולם במהדורה החדשה של "Cambridge History of Warfare", הייתה אחד החוקרים הראשונים שעסקה בנושא זה. מחקרה מהווה נקודת ייחוס להיסטוריונים וחוקרים חדשים המתעניינים בנושא.
בין השנים 2019-2014 שימשה רחמימוב כעורכת ראשית של כתב העת זמנים. בקיץ 2015 ערכה את גיליון 131 של כתב העת, שעסק כולו בהיסטוריה קווירית.
בשנים 2015–2016 הייתה עמיתת מחקר באוניברסיטת אוקספורד.
בשנים האחרונות פועלת רחמימוב בנושא הטרנסג'נדריות באקדמיה הישראלית.[דרוש מקור] בשנת 2016 נבחרה רחמימוב לאחת הנשים הגאות המשפיעות בישראל. משנת 2017 מכהנת כחברת הנהלה באגודה לזכויות האזרח.
חיים אישיים

רחמימוב נמצאת בזוגיות ומגדלת 3 ילדים.
ספריה

POWs and the Great War: Captivity on the Eastern Front (The Legacy of the Great War) - יצא לאור בשנת 2002
Out of Place: A Global and Local History of World War I Internments יצא לאור בשנת 2022 בעריכה משותפת עם רותם קובנר
מחקר

מאמרה "קסמו המערער של הדראג" יצא לאור בכתב העת - American Historical Review ובתרגום לעברית בכתב העת זמנים.
פרסים

רחמימוב זכתה בפרס פרנקל להיסטוריה בת זמננו עבור ספרה - POWs and the Great War
מאמרי דעה

איריס רחמימוב, היסטוריה קווירית, אי-קונפורמיות מינית ומגדרית, מתוך כתב העת זמנים, גיליון 131.
איריס רחמימוב, להיות טרנסג'נדר בישראל, באתר compress, ‏28 במאי 2012
איריס רחמימוב, ואם הוא לא היה טרנסג’נדר?, באתר הארץ, 7 באוקטובר 2013
ד"ר איריס רחמימוב מספרת על רינה נתן, באתר YouTube
הערות שוליים

↑  זמנים - רבעון להיסטוריה - גיליון 131, גיליון נושא: היסטוריה קווירית, באתר  	
מרכז זלמן שזר
↑  מפת הקשרים: הנשים הגאות הכי משפיעות, באתר Time Out, ‏2 ביוני 2016
↑  האגודה לזכויות האזרח בישראל  |  פרופ' איריס רחמימוב, באתר law.acri.org.il (ארכיון)
↑
איריס רחמימוב, קסמו המערער של ה"דראג" – תיאטרון חוצה-מגדר במחנות שבויים ברוסיה במלחמת העולם הראשונה, באתר Academia
| --- | --- |
בקרת זהויות :  NLI: 987007363835705171  BnF: cb145541225 (data)  GND: 1172814791  ISNI: 0000 0000 3450 6377  LCCN: n2002026050  LNB: 000339362  NTA: 263422844  RERO: 02-A008904254  SUDOC: 073316431  VIAF: 6111151965338100470000   WorldCat (עם VIAF): 6111151965338100470000
גביע הכ"ה

| --- | --- |
 תקופת התחרות:  9 במאי 1973 – 16 ביוני 1973 (39 ימים)
 מספר משתתפות:  16 (גביע ליגה לאומית) 16 (גביע ליגה א')
 הזוכה:  מכבי פתח תקווה (לאומית)   הפועל יהוד (ליגה א')
 מספר משחקים:  27
 מספר שערים:  95 (3.52 בממוצע למשחק)
 → גביע ה-20גביע הליגה 1975/1976 ←
 
גביע הכ"ה למדינה (או גביע ה-25) הייתה מסגרת גביע מיוחדת לכבוד חגיגות ה-25 שנים לעצמאות מדינת ישראל, והתחרות השלישית בחשיבותה בעונה זו בכדורגל הישראלי.
הטורניר התקיים בסוף עונת 1972/1973, והקבוצות המשתתפות הורכבו מ-16 קבוצות הליגה הלאומית (הליגה הבכירה) של עונת 1972/1973 (לגביע הליגה הלאומית) ו-16 קבוצות שסיימו ראשונות בליגה א' (לגביע ליגה א') לעונת 1972/1973: 8 הראשונות מבית הדרום, ו-8 הראשונות מבית הצפון.
16 הקבוצות של כל גביע חולקו ל-4 בתים של 4 קבוצות, וכל קבוצה פגשה קבוצה אחרת בבית פעם אחת.
המשחקים החלו ב-9 במאי 1973 והסתיימו ב-16 ביוני 1973, והטורניר התקיים בזמן שנבחרת ישראל הייתה במשחקים בינלאומיים בטורניר מוקדמות מונדיאל 1974.
מכבי פתח תקווה זכתה בגביע הכ"ה לליגה הלאומית לאחר שניצחה בגמר את מכבי חיפה 4:2 בפנדלים.
הפועל יהוד זכתה בגביע הכ"ה לליגה א' לאחר שניצחה בגמר 0:2 את הפועל רמת גן.
גביע הכ"ה לליגה לאומית > התוצאות > שלב הבתים > בית א'

| קבוצה | משחקים | ניצחונות | תיקו | הפסדים | שערי זכות | שערי חובה | הפרש שערים | נקודות | העפלה |
| --- | --- | --- | --- | --- | --- | --- | --- | --- | --- |
| מכבי פתח תקווה | 3 | 3 | 0 | 0 | 10 | 2 | 8+ | 6 | העפילה לחצי הגמר |
| הפועל באר שבע | 3 | 1 | 0 | 2 | 6 | 6 | 0 | 2 |  |
| הכח רמת-גן | 3 | 1 | 0 | 2 | 3 | 6 | 3- | 2 |  |
| מכבי נתניה | 3 | 1 | 0 | 2 | 7 | 12 | 5- | 2 |  |
גביע הכ"ה לליגה לאומית > התוצאות > שלב הבתים > בית ב'

| קבוצה | משחקים | ניצחונות | תיקו | הפסדים | שערי זכות | שערי חובה | הפרש שערים | נקודות | העפלה |
| --- | --- | --- | --- | --- | --- | --- | --- | --- | --- |
| מכבי חיפה | 3 | 2 | 1 | 0 | 4 | 2 | 2+ | 5 | העפילה לחצי הגמר |
| הפועל תל אביב | 3 | 1 | 2 | 0 | 8 | 4 | 4+ | 4 |  |
| הפועל כפר סבא | 3 | 1 | 1 | 1 | 2 | 4 | 4+ | 3 |  |
| בית"ר ירושלים | 3 | 0 | 0 | 3 | 3 | 13 | 10- | 0 |  |
גביע הכ"ה לליגה לאומית > התוצאות > שלב הבתים > בית ג'

| קבוצה | משחקים | ניצחונות | תיקו | הפסדים | שערי זכות | שערי חובה | הפרש שערים | נקודות | העפלה |
| --- | --- | --- | --- | --- | --- | --- | --- | --- | --- |
| הפועל חיפה | 3 | 2 | 1 | 0 | 6 | 4 | 2+ | 5 | העפילה לחצי הגמר |
| הפועל ירושלים | 3 | 2 | 0 | 1 | 10 | 2 | 8+ | 4 |  |
| בית"ר תל אביב | 3 | 1 | 1 | 1 | 3 | 3 | 0 | 3 |  |
| שמשון תל אביב | 3 | 0 | 0 | 3 | 2 | 12 | 10- | 0 |  |
גביע הכ"ה לליגה לאומית > התוצאות > שלב הבתים > בית ד'

| קבוצה | משחקים | ניצחונות | תיקו | הפסדים | שערי זכות | שערי חובה | הפרש שערים | נקודות | העפלה |
| --- | --- | --- | --- | --- | --- | --- | --- | --- | --- |
| מכבי יפו | 3 | 2 | 1 | 0 | 6 | 1 | 5+ | 5 | העפילה לחצי הגמר |
| הפועל מרמורק | 3 | 2 | 1 | 0 | 5 | 2 | 3+ | 5 |  |
| הפועל פתח תקווה | 3 | 1 | 0 | 2 | 3 | 6 | 3- | 2 |  |
| מכבי תל אביב | 3 | 0 | 0 | 3 | 3 | 8 | 5- | 0 |  |
גביע הכ"ה לליגה לאומית > שלב הנוק אאוט > משחקי חצי הגמר

| 0 | 1 | 2 | 3 | 4 |
| --- | --- | --- | --- | --- |
| 29 במאי 1973 17:00 | הפועל חיפה | 3:0 | מכבי פתח תקווה | אצטדיון קריית אליעזר, חיפה צופים: 6,000 שיפוט: מימון זוהר |
| 29 במאי 1973 17:00 |  | (סיקור) | מ. מזרחי  37'   זלצר  67'   י. מזרחי  70' | אצטדיון קריית אליעזר, חיפה צופים: 6,000 שיפוט: מימון זוהר |
| 0 | 1 | 2 | 3 | 4 |
| --- | --- | --- | --- | --- |
| 29 במאי 1973 | מכבי חיפה | 2:3‏ה | מכבי יפו | אצטדיון קריית אליעזר, חיפה צופים: 5,000 שיפוט: הנדוורג |
| 29 במאי 1973 | גרובר  3'   אדלר  10'   שושי  98' (פ) | (סיקור) | ארואטי  21'   קינסטליך  80' | אצטדיון קריית אליעזר, חיפה צופים: 5,000 שיפוט: הנדוורג |
גביע הכ"ה לליגה לאומית > גמר גביע הכ"ה ללאומית

| 0 | 1 | 2 | 3 | 4 |
| --- | --- | --- | --- | --- |
| 16 ביוני 1973 | מכבי פתח תקווה | 1:1‏ה | מכבי חיפה | אצטדיון האורווה, פתח תקווה צופים: 4,000 שיפוט: יוליוס יוספסון |
| 16 ביוני 1973 | ספוקויני  70' | (סיקור) | אגמי  79' | אצטדיון האורווה, פתח תקווה צופים: 4,000 שיפוט: יוליוס יוספסון |
|   |   | תוצאת פנדלים |   |   |
|   | זלצר    י. מזרחי    ספוקויני    מקמל  | 2:4 | אדלר    קרנדו    אפרון    שושי  |   |
גביע הכ"ה לליגה א' > התוצאות > שלב הבתים > בית א'

| קבוצה | משחקים | ניצחונות | תיקו | הפסדים | שערי זכות | שערי חובה | הפרש שערים | נקודות | העפלה |
| --- | --- | --- | --- | --- | --- | --- | --- | --- | --- |
| הפועל רמת גן | 3 | 3 | 0 | 0 | 7 | 2 | 5+ | 6 | העפילה לחצי הגמר |
| הפועל חדרה | 3 | 1 | 0 | 2 | 5 | 6 | 1- | 2 |  |
| הפועל הרצליה | 3 | 1 | 0 | 2 | 3 | 5 | 2- | 2 |  |
| מכבי הרצליה | 3 | 1 | 0 | 2 | 3 | 5 | 2- | 2 |  |
גביע הכ"ה לליגה א' > התוצאות > שלב הבתים > בית ב'

| קבוצה | משחקים | ניצחונות | תיקו | הפסדים | שערי זכות | שערי חובה | הפרש שערים | נקודות | העפלה |
| --- | --- | --- | --- | --- | --- | --- | --- | --- | --- |
| הפועל טבריה | 3 | 2 | 1 | 0 | 9 | 4 | 5+ | 5 | העפילה לחצי הגמר |
| הפועל עכו | 3 | 2 | 0 | 1 | 10 | 3 | 7+ | 4 |  |
| הפועל טירת כרמל | 3 | 1 | 0 | 1 | 8 | 16 | 8- | 2 |  |
| בית"ר נתניה | 3 | 0 | 1 | 2 | 4 | 8 | 4− | 1 |  |
גביע הכ"ה לליגה א' > התוצאות > שלב הבתים > בית ג'

| קבוצה | משחקים | ניצחונות | תיקו | הפסדים | שערי זכות | שערי חובה | הפרש שערים | נקודות | העפלה |
| --- | --- | --- | --- | --- | --- | --- | --- | --- | --- |
| בני יהודה תל אביב | 3 | 2 | 1 | 0 | 10 | 6 | 4+ | 5 | העפילה לחצי הגמר |
| מכבי שעריים | 3 | 1 | 2 | 0 | 8 | 6 | 2+ | 4 |  |
| הפועל אשדוד | 3 | 1 | 1 | 1 | 3 | 4 | 1- | 3 |  |
| הפועל ראשון לציון | 3 | 0 | 0 | 3 | 6 | 11 | 5- | 0 |  |
גביע הכ"ה לליגה א' > התוצאות > שלב הבתים > בית ד'

| קבוצה | משחקים | ניצחונות | תיקו | הפסדים | שערי זכות | שערי חובה | הפרש שערים | נקודות | העפלה |
| --- | --- | --- | --- | --- | --- | --- | --- | --- | --- |
| הפועל יהוד | 3 | 3 | 0 | 0 | 8 | 1 | 7+ | 6 | העפילה לחצי הגמר |
| הפועל דימונה | 3 | 1 | 1 | 1 | 5 | 4 | 1+ | 3 |  |
| בית"ר רמלה | 3 | 1 | 1 | 1 | 2 | 4 | 2- | 3 |  |
| הפועל חולון | 3 | 0 | 0 | 3 | 1 | 7 | 6- | 0 |  |
גביע הכ"ה לליגה א' > שלב הנוק אאוט > משחקי חצי הגמר

| 0 | 1 | 2 | 3 | 4 |
| --- | --- | --- | --- | --- |
| 2 ביוני 1973 | הפועל יהוד | 3:6 | הפועל טבריה | אצטדיון מכבי חדרה, חדרה צופים: 1,500 שיפוט: רפאל אריה |
| 2 ביוני 1973 | אלקלעי  28'   ליאון  45'   שאול ששון  65',  84'   שלמה חביב  70'   שרי  78' | (סיקור) | שלמה לוי  5'   ניזרי  13',  20' | אצטדיון מכבי חדרה, חדרה צופים: 1,500 שיפוט: רפאל אריה |
| 0 | 1 | 2 | 3 | 4 |
| --- | --- | --- | --- | --- |
| 2 ביוני 1973 | הפועל רמת גן | 0:2 | בני יהודה תל אביב | אצטדיון המכתש, גבעתיים צופים: 3,000 שיפוט: יוליוס יוספסון |
| 2 ביוני 1973 | ג'ורג' בורבה  53'   ר. לוי  80' | (סיקור) |  | אצטדיון המכתש, גבעתיים צופים: 3,000 שיפוט: יוליוס יוספסון |
גביע הכ"ה לליגה א' > גמר גביע הכ"ה לליגה א'

| 0 | 1 | 2 | 3 | 4 |
| --- | --- | --- | --- | --- |
| 9 ביוני 1973 | הפועל יהוד | 0:2 | הפועל רמת גן | אצטדיון האורווה, פתח תקווה צופים: 3,000 שיפוט: משה מזרחי |
| 9 ביוני 1973 | ליאון  67'   שאול ששון  87' | (סיקור) |  | אצטדיון האורווה, פתח תקווה צופים: 3,000 שיפוט: משה מזרחי |
לקריאה נוספת

100 שנות כדורגל 2006-1906 - אלישע שוחט, הוצאה עצמית, שנת 2006
הערות שוליים

↑  יאיר גיסר, הפועל יהוד זכה בגביע הכ"ה לקבוצות ליגה א', דבר, 10 ביוני 1973